**ОБЩИНСКИ СЪВЕТ – ДУЛОВО, ОБЛ. СИЛИСТРА**



ул. “Васил Левски” № 18 тел.: (0864) 2 31 00 ; Факс:(0864) 2 30 20

7650 Дулово e-mail: obs\_dulovo@abv.bg

#  Р Е Ш Е Н И Е № 204

# от 31.01.2017 година

за премане на бюджета за 2017г. на Община Дулово

На основание чл.21, ал.1, т.6, във връзка чл.27, ал.4 и ал.5 от ЗМСМА, чл.94, ал.ал. 2 и 3 от Закона за публичните финанси, ПМС № 374 / 2016г. за изпълнение на държавния бъджет на Република България за 2017г. и Наредба № 18 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на община Дулово

**ОБЩИНСКИЯТ СЪВЕТ РЕШИ:**

***1.* *Приема*** *бюджет 2017година* на Община Дулово, както следва **:**

*1.1.* ***По прихода в размер на 17 473 611лв.,*** *Съгласно Приложение № 1 в т.ч.:*

1.1.1. Приходи за делегирани от държавата дейности 11 013 706лв.

1.1.2. Приходи за местни и дофинансиране на държавни дейности 6 459 905лв.

*1.2.* ***По разхода в размер на 17 473 611лв****., разпределени по функции, дейности и параграфи, съгласно Приложение № 2 и неговите подприложения, както следва:*

1.2.1. За делегирани от държавата дейности 11 013 706лв., *в т.ч. капиталови разходи 6 500лв.*

1.2.2. За допълнително финансиране на делегирани от държавата дейности със средства от собствени приходи в размер на 160 000лв.

1.2.3. За местни дейности в размер на 6 299 905лв. *в т.ч. : капиталови разходи 1 901 687лв*.

***2.******Приема*** *Инвестиционна програма за 2017г. на община Дулово по списъка с обектите, видове разходи и източници на финансиране в размер на 1 908 187лв., съгласно Приложение № 3.*

*3.****Утвърждава*** разходите за заплати през 2017г.,без звената от системата на народната просвета, които прилагат системата на делегирани бюджети в размер на 3 165 546лв., *съгласно Приложение № 4.*

*4.* ***Утвърждава*** *Разчет на целеви разходи, както следва:*

4.1. 10 000лв. обезщетения и помощи по решение на общинския съвет, от които 2 000лв. за даровити деца;

4.2. 2 000лв. във връзка с подпомагане разходите за погребения на самотни, без близки и роднини, бездомни, безпризорни, настанени в заведения за социални услуги и регистрирани в службите за социално подпомагане.

4.3. За издръжка на спортен клуб по борба „Лудогорец” с.Паисиево 3 000лв., за клуб по карате 2000лв. и за провеждане на бъги шоу в с.Златоклас 4 000лв.

*5****. Приема*** *следните лимити за разходи:*

5.1. СБКО в размер на 3 на сто от средствата за работни заплати на заетите по трудови правоотношения.

5.2. Разходи за представителни цели на кмета на общината в размер на 4 000лв.

5.3 Разходи за представителни цели на председателя на общинския съвет в размер на 1 000лв.

*6.* ***Одобрява***индикативен годишен разчет за сметките за средствата от Европейския съюз в размер на 654 850лв*., съгласно Приложение № 5.*

*7.* ***Определя***размера на просрочените задължения от 2016г., които ще бъдат разплатени от бюджета за 2017г. в *размер на 1 655 818лв., съгласно Приложение № 6*

*8.* ***Определя***максимален размер на нови задължения за разходи, които могат да бъдат натрупани през 2017г. *в размер на 2 406 715лв.*

*9.* ***Потвърждава*** приетата Бюджетна прогноза за местните дейности за периода 2017, 2018 и 2019 години*, съгласно свое Решение № 64 / 29.03.2016г.*

*10.* ***Утвърждава***преходен остатък от 2016г. в размер на 1 618 011лв., *съгласно Приложение № 9.*

*11.* ***Утвърждава***Списък на пътуващите учители в делегираните от държавата дейности от община Дулово, които през 2017 година ще имат право на заплащане 85 на сто от превозните разноски, *съгласно Приложение № 10.*

*12.* ***Оправомощава***кмета на общината да извършва компенсирани промени:

12.1. В частта за делегираните от държавата дейности –между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната дейност;

12.2. В частта за местните дейности – между утвърдените разходи в рамките на една дейност, или от една дейност в друга, без да изменя общия размер на разходите.

*13****. Упълномощава***кмета на общината със следните права :

13.1 Да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чийто бюджет е част от общинския бюджет.

13.2. Да кандидатства за средства от централния бюджет и други източници за съфинансиране на общински програми и проекти;

13.3. Да разработва общински проекти за осигуряване на алтернативни източници на средства за реализиране на определените годишни цели на общината;

13.4. Да определя конкретните права и задължения на второстепенните разпоредители с бюджетни кредити;

13.5. Да ограничава или спира финансиране на бюджетни организации и звена при нарушаване на бюджетната и финансова дисциплина и разписаните правила по Системата за финансово управление и контрол;

14.***Утвърждава*** максимален размер на ангажиментите за разходи, които могат да бъдат поети през годината *в размер на 8 022 382лв*.

15. ***Одобрява План – график*** за разплащане на просрочените задължения, съгласно *Приложение № 2 на ФО №1* – Указание за съставяне и изпълнение на бюджетите на общините и на сметките за средства от ЕС за 2017г. */Приложение № 11/*

16. **Утвърждава** дефицит в бюджета за 2017г. 1 555 368лв*./Приложение №7/*

17. **Задължава** кмета на Община Дулово при преизпълнение на приходната част на бюджета да информира тримесечно Общинския съвет като едновременно с това предлага разпределение на сумата по разходната част на бюджета.

*Решението е прието на заседание на Общински съвет-Дулово, проведено на 31.01.2017 година, Протокол № 15, т.1.2. от дневния ред, и е подпечатано с официалния печат на общинския съвет.*

Председател на

Общински съвет-Дулово: /п/

 /инж.Сезгин Галиб/